b'\n_START_ARTICLE_\nCarlo Porenta\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini o\xc4\x8deta Simona Porente iz Stare Loke in matere Caterine Fecondo de Truchental. Leta 1830 je v Ljubljani kon\xc4\x8dal gimnazijo. Kje je \xc5\xa1tudiral pravo pa ni znano. V revolucionarnem letu 1848 ga je policija pripisovala med protivladne elemente. Za tr\xc5\xbea\xc5\xa1kega ob\xc4\x8dinskega svetovalca je bil prvi\xc4\x8d izvoljen leta 1861 in nato \xc5\xa1e v letih 1863 in 1865, ter 22. maja 1863 in 22. novembra 1865 tudi za \xc5\xbeupana mesta Trst. V letih 1861-1863 in 1873-1876 je bil poslanec na Dunaju. Leta 1866 je bil odlikovan z vite\xc5\xa1kim kri\xc5\xbeecem avstrijskega cesarskega reda Leopolda. Carlo Porenta je bil prvi tr\xc5\xbea\xc5\xa1ki \xc5\xbeupan slovenskega rodu.'